AARHUS: En person har søndag eftermiddag været involveret i et uheld med et letbanetog.

- Der er sket et færdselsuheld, fordi en mand løber ud på letbaneskinnerne, fortæller vagthavende ved Østjyllands Politi, Jens Henrik Jensen.

Personen er ikke kommet alvorlig til skade, forsikrer Jens Henrik Jensen.

- Som det ser ud lige nu, skete uheldet ved lav hastighed, men han er til tjek på skadestuen for en sikkerhedsskyld.

Uheldet skete i krydset Randersvej/Stockholmsgade omkring klokken 14.30.

På grund af politiets arbejde kørte letbanen søndag eftermiddag ikke mellem Aarhus H og Lisbjergskolen. Arbejdet på ulykkesstedet er afsluttet klokken 16 og letbane kører igen efter planen.